Adelaida Semesi

Adelaida Kleti Semesi (pia anajulikana kama Adelaide K. Semesi; 1951 – 6 Februari 2001) alikuwa mtaalamu wa ekolojia kutoka nchini Tanzania. 

Adelaida alipata kuwa Profesa wa viumbe vya baharini katika Chuo Kikuu cha Dar es Salaam. Ambapo alijikita zaidi katika ekolojia ya mikoko. 

Sifa kubwa ya Semesi ni kuwa mwanamke wa kwanza kuwa profesa katika uwanja wa sayansi asilia nchini Tanzania.

 Elimu 
Semesi alizaliwa mwaka 1951 huko Haubi, Tanzania. Alimaliza shahada ya kwanza ya Sayansi (BSc) kutoka Chuo Kikuu cha Dar es Salaam mwaka 1975, na kisha kupata shahada ya uzamivu (PhD) kutoka taasisi hiyo hiyo mwaka 1979.

 Kazi 
Semesi alianza kufundisha mwaka 1975 akiwa kama msaidizi. Akafikia hadhi ya uprofesa hadi alipofariki. Mwaka wa 1982, alianzisha mpango wa utafiti kuhusu ufugaji mwani huko Zanzibar; matokeo yake yalisababisha uwekezaji mkubwa zaidi katika sekta hiyo, ambayo ilitoa ajira pana zaidi, hasa kwa wanawake. 

Kazi yake kuhusu ekolojia ya mikoko ilianza mwaka 1990, na Tanzania ikawa moja ya nchi za mwanzo kuwa na mpango wa usimamizi wa mazingira kwa mikoko. Pia alikuwa mtetezi wa maarifa ya kiasili yanayowasilishwa kwa njia ya mdomo. Alisisitiza zaidi matumizi yake ndani ya jamii, hasa yanayohusiana na nyanja za kilimo.

Alipachikwa jina la "mama mikoko", alibobea katika ekolojia ya mikoko, alikuwa Mjumbe wa Baraza la Kimataifa la Ekolojia ya Mikoko, Mjumbe wa Baraza la Jumuia ya Mikoko, na mwanachama wa bodi ya wadhamini ya Western Indian Ocean Marine Science Association.

Semesi alikuwa profesa wa kwanza mwanamke nchini Tanzania katika nyanja ya sayansi asilia. Licha ya ubaguzi dhidi ya wanawake katika sayansi, alitambuliwa kwa wingi wa tuzo za kimataifa. Tuzo hizo zilijumuisha ufadhili wa Fulbright katika Chuo Kikuu cha South Florida mwaka 1982, ambapo alifanya utafiti uitwao "Analysis of Certain Marine Phycocolloids". 

Alipokea tuzo ya Pew Trust mwaka 1992, ambayo aliitumia kufanya utafiti mkubwa kuhusu eneo la Bagamoyo, ikijumuisha vyanzo vya baharini, takwimu za kijamii na kiuchumi na mambo mengine.

Wakati wa kifo chake, Semesi alikuwa Mkurugenzi wa Taasisi ya Sayansi ya Bahari ya Chuo Kikuu cha Dar es Salaam. Alifariki tarehe 6 Februari 2001. Kifo chake kilielezewa katika Pwani Yetu: The Newsletter of the Tanzania Coastal Management Partnership kama "hasara kubwa kwa uhifadhi wa mazingira ya bahari".

 Utambuzi 

 Ufadhili wa Fulbright
 Ufadhili wa Pew Trust katika Sayansi ya Bahari
 Chuo Kikuu cha Kilimo cha Norway: Tuzo ya Machapisho ya Noragric (1999), kwa ubora katika machapisho ya utafiti
 Kitabu Marine Plants of Tanzania: A field guide to the seaweeds and seagrasses of Tanzania kilichoandikwa na Eurico C. Oliveira, Katrin Österlund na Matern S. P. Mtolera kiliwekwa wakfu kwa maisha na kazi ya Semesi.

Machapisho
 Collen, J., M. Mtolera, K. Abrahamsson, A. Semesi and M. Pedersen. 1995. Farming and physiology of the red algae Eucheuma: Growing commercial importance in East Africa. Ambio 24(7): 497-450
 Mtolera, M.S.P., J. Collen and A.K. Semesi. 1995. Destructive hydrogen peroxide production in Eucheuma denticulatum (Rhodophyta) during stress caused by elevated pH, high light intensities and competition with other species. olera, M.S.P., J. Collen and A.K. Semesi. 1995. Destructive hydrogen peroxide production in Eucheuma denticulatum 30(4): 289
 Semesi A.K. 1993. Wetlands of sub-saharan Africa, their relevance and management. Proceedings of the conference on water and environment: Key to Africa's Development 151-164

 Engdahl, S., F. Mamboya, M. Mtolera, A. Semesi and M. Björk. 1998. The brown macroalgae Pakina boergesenii as an indicator of heavy metal contamination in the Zanzibar Channel. Ambio 27(8): 694-700
 Semesi, A.K. 1998. Coastal resources utilization and conservation issues in Bagamoyo, Tanzania. Ambio 27(8): 635-644
 Semesi, A.K. 1998. Mangrove management and utilization in Eastern Africa. Ambio 27(8): 620-626
 Mtolera, M.S.P., J. Collen and A.K. Semesi. 1996. Stressed-induced production of volatile halogenated organic compounds in Eucheuma denticulatum (Rhodophyta) caused by elevated pH and high light intensities. European Journal of Phycology 31(1): 91
 Bjork, M., S.M. Mohammed and A. Semesi. 1995. Coralline algae, important coral-reef builders threatened by pollution. Ambio 24(7): 502

Marejeo

Jamii:Waliozaliwa 1951
Jamii:Waliofariki 2001
Jamii:Wanasayansi wa Tanzania
Jamii:Wanawake wa Afrika katika sayansi na teknolojia Kareem Jee Editathon
Jamii:WikiGap JWK 2026